Unión del Pueblo Navarro talde parlamentarioari atxikitako foru parlamentari Raquel Garbayo Berdonces andreak galdera hau egin du, idatziz erantzun dakion (11-24/PES-00043):

* Ba al dago Nafarroan adopzio prozesu batera bideratutako adingabeak jasotzeko familia nahikorik?

Hona Nafarroako Gobernuko Eskubide Sozialetako, Ekonomia Sozialeko eta Enpleguko kontseilariak ematen dion informazioa:

Nafarroan egokitzat baloratutako familia nahikoa dago adopzioan hartuak izateko adingabeen profil gehienak hartzeko. Beti daude adopzio familia topatzeko zailtasuna duten adingabeen profilak, oro har arrazoi hauei lotuta: gradu handiko desgaitasunen bat izatea, anai-arreben talde oso handiak izatea edota adin gehiagoko adingabeak izatea.

Adopzio nazionalaren barruan adoptatutako adingabeen portzentaje oso handi bat beste autonomia erkidego batzuetakoa da (horrek esan nahi du beste autonomia erkidego batzuek adoptatzeko adingabeak eskaintzen dituztela erkidego horietan ez dutelako berentzako familien profilik, eta Nafarroa da adingabe horiek hartzen dituen erkidegoetako bat; gure familiek oso balorazio positiboak dituzte prozesu horietan); hala ere, gure sistematik ez dugu adingaberik eskaini beste autonomia erkidego batzuek adopta ditzaten.

Hori guztia jakinarazten dizut, Nafarroako Parlamentuko Erregelamenduaren 215. artikulua betez.

Iruñean, 2024ko otsailaren 19an

Eskubide Sozialetako, Ekonomia Sozialeko eta Enpleguko kontseilaria: María Carmen Maeztu Villafranca